PYLON ร่วงเกือบ 5% กังวลงบฯ Q2/61 ไม่สดใสหลังเลื่อนก่อสร้าง 2 โครงการใหญ่
PYLON ร่วงเกือบ 5% กังวลงบฯ Q2/61 ไม่สดใสหลังเลื่อนก่อสร้าง 2 โครงการใหญ่ โดยล่าสุด ณ เวลา 11.31 น. อยู่ที่ระดับ 7.10 บาท ลดลง 0.35 บาท หรือ 4.70% สูงสุดที่ระดับ 7.35 บาท ต่ำสุดที่ระดับ 7.05 บาท ด้วยมูลค่าซื้อขาย 42.93 ล้านบาท
13 มิ.ย. 2561

ผู้สื่อข่าวรายงานว่า ราคาหุ้น บริษัท ไพลอน จำกัด (มหาชน) หรือ PYLON ณ เวลา 11.31 น. อยู่ที่ระดับ 7.10 บาท ลดลง 0.35 บาท หรือ 4.70% สูงสุดที่ระดับ 7.35 บาท ต่ำสุดที่ระดับ 7.05 บาท ด้วยมูลค่าซื้อขาย 42.93 ล้านบาท

โดยราคาหุ้นปรับตัวลดลง หลังวานนี้ (12 มิ.ย.61) มีการรายงานข่าว นายชเนศวร์ แสงอารยะกุล กรรมการผู้จัดการใหญ่ คาดผลการดำเนินงานในไตรมาส 2/61 จะอ่อนตัวจากไตรมาสก่อนหน้า เนื่องจากเป็นช่วงของโลว์ซีซั่น
ประกอบกับโครงการขนาดใหญ่ อย่างรถไฟฟ้าสายสีเหลืองเลื่อนงานก่อสร้างจากเดือนพ.ค.เป็นเดือนก.ค.61 และงานก่อสร้างของภาคเอกชน จำนวน 2 โครงการเลื่อนไปเป็นไตรมาส 3/61 แต่อย่างไรก็ตามคาดว่าผลประกอบการจะดีขึ้นในช่วงครึ่งหลังปี 61 หลังโครงการต่างๆ สามารถเริ่มดำเนินงานได้
สำหรับปี 2561 บริษัทฯ วางงบลงทุนไว้ที่ 200 ล้านบาท รองรับการซื้อเครื่องจักรใหม่เข้ามาเพิ่มเติม โดยอยู่ระหว่างประเมินความต้องการใช้ หากได้รับงานเข้ามาเพิ่มเติมอีก อย่างไรก็ตาม ปัจจุบันบริษัทฯ มีเงินสดในมืออยู่ที่ 300 ล้านบาท ซึ่งคาดว่าเพียงพอต่อการลงทุน